Nr. L 350/12 De Europæiske Fællesskabers Tidende 31. 12. 94 RÅDETS FORORDNING (EF) Nr. 3316/94 af 22. december 1994 om ændring af forordning (EF) nr. 355/94 ved indførelse af en midlertidig undtagelsesforanstaltning for Østrig med hensyn til afgiftsfri indførsel RÅDET FOR DEN EUROPÆISKE UNION HAR — under henvisning til tiltrædelsestraktaten af 1994, særlig artikel 2, stk. 3, og tiltrædelsesakten af 1994, særlig artikel 151, stk. 2, under henvisning til forslag fra Kommissionen, og ud fra følgende betragtninger : Den 5. september 1994 anmodede Republikken Østrig om at få en midlertidig undtagelsesbestemmelse i lighed med den, der fra den 1. april 1994 gælder for Forbunds- republikken Tyskland i medfør af artikel 2, stk. 2, i Rådets forordning (EF) nr. 355/94 af 14. februar 1994 om ændring af forordning (EØF) nr. 918/83 om en fælles- skabsordning vedrørende fritagelse for import- og eksportafgifter (); ved samme forordning  forhøjes værdien af den afgiftsfrie indførsel for rejsende fra tredje- lande ; anmodningen tager navnlig sigte på indtil den 1. januar 1998 at opretholde den værdigrænse, der for tiden gælder i Østrig for varer, der indføres af rejsende, der kommer ind på østrigsk område via en landegrænse til andre lande end de andre medlemsstater og medlemmerne af Den Europæiske Frihandelssammenslutning (EFTA); der bør tages hensyn til de økonomiske vanskeligheder, som værdien af afgiftsfritagelsen vil kunne forårsage i Østrig i den pågældende rejsetrafik ; det bør dog undgås, at der opstår konkurrenceforvridning som følge af, at der anvendes forskellige grænseværdier ved passage af Fællesskabets ydre grænser til andre lande, der ikke er medlemmer af EFTA ; Forbundsrepublikken Tyskland og Republikken Østrig bør fastsætte samme værdigrænse for varer, der indføres af rejsende, der kommer ind på tysk og østrigsk område fra disse lande — UDSTEDT FØLGENDE FORORDNING : Artikel 1 Artikel 2, stk. 2, i forordning (EF) nr. 355/94 erstattes med følgende : »For Forbundsrepublikken Tyskland og Republikken Østrig anvendes denne forordning dog først fra den i. januar 1998 for varer, der indføres af rejsende, der kommer ind på tysk eller østrigsk område via en landegrænse mellem Forbundsrepublikken Tyskland eller Republikken Østrig og andre tredjelande end EFTA-landene, eller som ankommer med skib i kyst- sejlads fra de førstnævnte tredjelande. Disse medlemsstater anvender dog en grænseværdi for indførsler foretaget af de i stk. 2 nævnte rejsende på ikke under 75 ECU fra ikrafttrædelsen af tiltrædelses- traktaten af 1994.« Artikel 2 .Denne forordning træder i kraft samme dag som tiltræ- delsestraktaten af 1994. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 22. december 1994. () EFT nr. L 46 af 18. 2. 1994, s. 5. På Rådets vegne H. SEEHOFER Formand